Duri

Dediščina onkraj dediščine
2023-06-25 19:00 UTC | Galerija Robidišče na domačiji Škvor, Robidišče, Robidišče 8, Breginj, 5223
Kulturna dediščina že dolgo ne velja več samo za stvar preteklosti, temveč vse bolj prihaja v ospredje njena vloga pri oblikovanju različnih sodobnih produktov in storitev. Od usihajočih tradicionalnih obrtniških znanj do neizkoriščenih starih stavb, potencial kulturne dediščine kar kliče po novi energiji. Vabimo vas na dogodek namenjen razpravi o neizkoriščenih potencialih kulturne dediščine. Gostje bodo na primeru treh izbranih tematik prikazali svoje izkušnje z delom na področju kulturne dediščine na Idrijskem in predstavili možnosti njenega nadaljnjega razvoja.

Dan rudarskih hiš
2023-06-03 18:00 - 20:00 | Hiša Giser, Ulica zmage 12, Idrija, 5280
Dan rudarskih hiš se vrača – letos že četrtič zapovrstjo! Le kaj skriva do nedavnega osamela idrijska rudarska hiša Giser na Ulici zmage 12, med Jurčkovo grapo in Žabjo vasjo? Pridružite se nam na sedaj že tradicionalnem Dnevu rudarskih hiš, kjer bomo tudi tokrat na široko odprli vrata rudarske hiše! Dogodek bo sestavljen iz okrogle mize na temo stanovanjske dediščine (prof. dr. Živa Deu, prof. dr. Cirila Toplak, Janez Jordan) in nastopa dua Zajtrk.
Več na: https://fb.me/e/6z9cb4p2n

Dan odprtih Duri
2023-06-01 18:00 - 21:00 | MMC KIBLA, Ul. Kneza Koclja 9, Maribor, 2000
Zaključuje se projekt Digitalni dediščinski inkubator – DDI, ki smo ga v preteklem letu in pol izvajali partnerji iz Idrije, Brkinov in Maribora. Tema? Povezovanje kulturne dediščine, uvajanje digitalnih tehnologij, ustvarjanje skupnosti…in še marsikaj zanimivega! Pridružite se nam na Dnevu odprtih Duri v Mariboru, kjer bomo z okroglo mizo o dediščini in digitalnih tehnologijah ter s prikazom projektnih aktivnosti zaključili DDI.
Več na: https://fb.me/e/3ohiHXeHS

Dediščina onkraj dediščine
2023-04-24 17:00 - 18:00 | Večnamenski center Cerkno, Bevkova ulica 22, Cerkno, 5282

Predstavitev projekta Digitalni dediščinski inkubator in delavnica zapisovanja spominov
2023-04-23 10:00 - 17:00 | Zeliščarski dan NEGOVANJE 2023, grad Negova, Negova 13, Spodnji Ivanjci, 9245
Projekt Digitalni dediščinski inkubator bomo tokrat predstavljali v sklopu Zeliščarskega dne na gradu Negova. Med 10-16 uro bodo lahko obiskovalci na naši stojnici poskusili domače dobrote in izvedeli več o projektu in dediščinski platformi DURI. Svoje znanje o slovenski kulturni dediščini bodo lahko preizkusili z reševanjem tematskih križank in si morda prislužili tudi kakšno nagrado. Od 16.00 do 16.45 bomo izvedli tudi delavnico zapisovanja spominov v spletno aplikacijo, ki omogoča beleženje in ohranjanje ustnega izročila.
Predstavitev izvaja KID KIBLA

Predstavitev projekta Digitalni dediščinski inkubator in delavnica zapisovanja spominov
2023-04-19 11:00 - 12:30 | Večgeneracijski center Andeški hram, Glavni trg 28a, Slovenj Gradec, 2380
19.4.2023 smo vabljeni na predstavitev projekta DDI in dediščinske platforme DURI v Večgeneracijski center Andeški hram v Slovenj Gradcu. Center podpira medgeneracijsko sodelovanje, zato se bomo na dogodku osredotočili predvsem na aplikacijo Zapisi spomina in jo poskušali preizkusiti tudi v živo. Starejši udeleženci bodo z nami delili zgodbe, lokalne legende in običaje iz njihove mladosti, mlajši pa jih bodo pomagali zapisati in objaviti v aplikaciji. Najbolj aktivne obiskovalce čakajo tudi slastne nagrade.

Predstavitev projekta Digitalni dediščinski inkubator in delavnica zapisovanja spominov
2023-04-14 10:00 - 23:30 | Večgeneracijski center Planet generacij (AZ Ljudska univerza Velenje), Titov trg 2, Velenje, 3320
V Večgeneracijskem centru Planet generacij, ki deluje v sklopu AZ Ljudske univerze v Velenju bomo 14.4.2023 predstavili dediščinsko platformo DURI, v nadaljevanju pa se bomo podrobneje ukvarjali z aplikacijo Zapisi spomina in jo poskušali preizkusiti tudi v živo. Dogodek je namenjen spodbujanju medgeneracijskega sodelovanja, kjer bodo starejši udeleženci delili zgodbe, lokalne legende in običaje iz njihove mladosti, mlajši udeleženci pa jih bodo pomagali zapisati in objaviti v aplikaciji.

Predstavitev projekta Digitalni dediščinski inkubator in delavnica zapisovanja spominov
2023-04-03 12:00 - 13:30 | Splošna knjižnica Ljutomer, Glavni trg 2, Ljutomer, 9240, Slovenija
Digitalni dediščinski inkubator bomo tokrat predstavili na delavnici v Splošni knjižnici Ljutomer. Za uvod bomo udeležence seznanili z dediščinsko platformo DURI, v nadaljevanju pa se bomo podrobneje ukvarjali z aplikacijo Zapisi spomina in jo poskušali preizkusiti tudi v živo. Predvajani spomini iz zbirke pričevanj bodo udeležence popeljali v čas, ko so še opravljali kmečka dela, iskali prvo službo, hodili na počitnice, plesali, se igrali z vrstniki, uprizarjali gledališče, igre, pomagali doma pri delu, skratka spomnili se bodo dogodkov iz preteklosti in kako so jih doživljali. Spomine bodo lahko ob naši pomoči tudi sami zabeležili v aplikaciji Zapisi spominov in si morda prislužili tudi kakšno nagrado.

Predstavitev projekta Digitalni dediščinski inkubator v sklopu dogodka ‘VELIKONOČNA ZNANOST’
2023-04-01 10:00 - 13:00 | Znanstvena ploščad Tehnoparka Celje, Gubčeva ulica 1, Celje, 3000, Slovenija
Na dogodku bo potekala predstavitev portala e-duri, ki se osredotoča na izobraževanje o digitalizaciji kulturne dediščine ter podpira in zapisuje zgodbe iz preteklosti skozi spletno aplikacijo “Zapisi spomina”. Najmlajši (7-11 let) se bodo lahko preizkusili v poznavanju slovenske kulturne dediščine s pomočjo križank, malo starejši (11 let ali več) pa bodo spoznali aplikacijo Zapisi spomina, s katero lahko staršem in starim staršem pomagajo zapisati in ohraniti dragocene spomine za prihodnje generacije. Za najstarejše obiskovalce (nad 60 let) smo pripravili pogovore o lokalnih običajih in zgodbah, ki jih želijo deliti z javnostjo preko naše platforme.
Najava dogodka: https://www.tehnopark.si/velikonocna-znanost/
Predstavitev izvaja KID KIBLA.

Predstavitev DDI in aplikacije Zapisi spomina na strokovnem srečanju DIGI.KOMP ‘Po poti spominov’
2023-03-30 18:45 - 20:00 | Predavalnica DDT Trbovlje, Trg svobode 11a, Trbovlje, 1420, Slovenija
Na dogodku bomo udeležencem predstavili projekt DDI in novo dediščinsko platformo Duri. Sledil bo pogovor o digitizaciji kulturne dediščine in praktična delavnica za uporabo aplikacije Zapisi spomina, ki omogoča beleženje in ohranjanje ustnega izročila.
PROGRAM SREČANJA:

17.00 – 17.15 predstavitev digi.komp
17.15 – 18.00 Predstavitev projekta in izdelkov RECREATE!
18.00 – 18.30 okrogla miza: Digitalne kompetence v kulturni dediščini
18.30 -18.45 pavza
18.45 – 19.00 Predstavitev Duri
19.00 – 20.00 Delavnica Zapisi spominov

Predstavitev izvaja KID KIBLA.

Predstavitev 7. številke revije TBI
2022-12-22 19:00 - 23:59 | Strojnica jaška Inzaghi, Idrija, Vodnikova 3, Idrija, 5280
Društvo Idrija 2020 organizira predstavitev nove, že 7. številke revije TBI (To bo Idrija). Dogodek, ki bo tokrat združen s prednovoletnim druženjem, bo potekal v industrijskem ambientu strojnice jaška Inazghi na Vodnikovi 3 v Idriji.

Jestival
2022-10-01 | Kobarid, Kobarid, Slovenija
Skozi ponudbo Jestivalskih menijev gostincev iz Kobarida in okolice lahko razvajate svoje okuse tako s tradicionalnimi kot tudi tistimi manj tradicionalnimi okusi za to območje. Soj luči je vedno usmerjen v kralja kulinarike na kobariškem, Kobariški štrukelj. Poleg kulinaričnih okušanj je Jestival močno povezan z umetnostjo, ki si jo lahko ogledate v sklopu tržnice, kjer se predstavljajo lokalni ponudniki.

Tržnica NVO v Postojni (PO-stoj-na živi ulici)
2022-09-04 | Postojna, Postojna
Ulice Postojne bodo spet oživele! Tržnica nevladnih organizacij bo po dveh letih spet na več lokacijah in s pestrim spremljevalnim programom. Pripravili bomo različne aktivnosti za otroke in mlade, preizkusili se boste lahko v različnih športih, organizacije se bodo predstavile z delavnicami, poleg pestrih aktivnosti vam bomo ponudili tudi kaj za pod zob, v foto prikolici bodo ustvarjali foto spomine.
Tudi mi bomo na dogodku predstavili novo dediščinsko platformo Duri in nadgrajeno aplikacijo Zapisi spomina. Vse to bo pospremil še turnir v stari igri – kamenčkanju. Najbolj pogumne čakajo lepe nagrade!
Vabimo vas, da se nam pridružite na ulicah in trgih Postojne, saj bomo poskrbeli, da vam ne bo dolgčas.

Poletni Art kamp
2022-09-03 | Mestni park Maribor, Mestni park Maribor
V okviru Poletnega Art kampa bomo obiskovalcem in obiskovalkam predstavili našo dediščinsko platformo Duri, najbolj pogumni pa si bodo lahko z igrami in tematskimi križankami prislužili imenitne nagrade.
V primeru dežja program odpade.

Arheološki pohod na Tabor pri Vrabčah
2022-08-28 | Tabor, Tabor pri Vrabčah
Začetek: ob 9. uri, parkirišče pri pokopališču pod vasjo Tabor, trajanje max 2 ure
Na arheološkem pohodu si bomo ogledali ostaline dveh prazgodovinskih gradišč, ostaline srednjeveškega protiturškega tabora in še kaj zanimivega. Pohod bo večino časa potekal po kolovozih, nekaj pa tudi po gozdu. S sabo imejte dobro obutev in sredstva proti klopom.

Sežanski praznik
2022-08-27 | Sežana, Sežana
Ob prazniku občine Sežana bomo obiskovalcem predstavili novo dediščinsko platformo Duri in nadgrajeno aplikacijo Zapisi spomina. Vse to bo pospremil še turnir v stari igri – kamenčkanju. Najbolj pogumne čakajo lepe nagrade!

Praznik idrijskih žlikrofov
2022-08-20 | Idrija, Park Mejca, Park Mejca, Idrija, 5280, Slovenija
Na svoj praznik tradicionalna rudarska jed stopi v svet okusov in tam vsakič znova dobi nov obraz. Vzemite si čas v soboto, 20. avgusta 2022 in izkusite popotovanje idrijskih žlikrofov od tradicije do sodobnosti na že tradicionalnem Prazniku idrijskih žlikrofov.

Čomparska noč
2022-08-13 | Bovec, Bovec
Tradicionalna prireditev je posvečena bovški specialiteti – čompam. Ob pestrem spremljevalnem programu bodo obiskovalci na vzletišču bovškega letališča imeli priložnost poleteti v svet izbranih okusov pastirske kulinarične klasike. Vabljeni od 18.00 dalje!

Arheološki pohod v Famljah
2022-06-26 | Zavrhek, Zavrhek, Divača, 6215
Skupaj z arheologom Joštom Hobičem se bomo podali na pot do skritih arheoloških najdišč v kulturni krajini in odkrivanja prenekatere skrivnosti iz življenja prednikov.

Kamenčkanje v Komnu
2022-06-18 | Komen na Krasu, Komen na Krasu, 6223
Ob prazniku občine Komen bomo predstavili novo dediščinsko platformo Duri in nadgrajeno aplikacijo Zapisi spomina. Vse to bo pospremil še turnir v stari igri – kamenčkanju. Najbolj pogumne čakajo lepe nagrade!

Festival idrijske čipke
2022-06-17 - 2022-06-19 | Idrija, Mestni trg, Mestni trg 1, Idrija, 5280, Slovenija
Festival idrijske čipke s spoštovanjem do bogate tradicije ročno klekljanih čipk ohranja njihovo zgodovinsko izročilo ter hkrati spodbuja inovativnost pri oblikovanju in uporabi klekljanih mojstrovin.

HeritageHack: Koroška vabi!
2022-06-03 - 2022-06-05 | Ravne na Koroškem, Koroška cesta 12, Slovenija
Izziv iz tvojega domačega okolja. 1000 € glavne nagrade. Inspirativni mentorji. Ustvarjalna družba. Dediščinski hackathon HeritageHack bo tokrat posvečen razmišljanju o prihodnosti dediščine železarstva na Koroškem!

Jamski praznik Belajtnga
2022-05-29 | Matavun, Park Škocjanske jame, Matavun 12, 6215, Slovenija
Na zadnjo nedeljo v maju poteka tradicionalni praznik Parka Škocjanske jame. Na letošnji Belajtngi bo javnosti prvič predstavljena nova skupnostna platforma Duri, obiskovalci pa bodo lahko sodelovali v zanimivih dediščinskih igrah in pokusili domače dobrote.
